NELJANDA KOOSSEISU

KOMMUNAALKOMISJONI KOOSOLEKU P R O T O K O L L

Haapsalu,								27. oktoober 2004 nr 22

Algus kell 17.00, lõpp kell 18.00
Juhatas			komisjoni esimees Toivo Hein
Võtsid osa	Kalju Aigro, Ivar Astok, Kaido Antsve, Toivo Hein
Puudus	Arder Väli

Kutsutud	aselinnapea Jüri Kurba

Päevakord:
Haapsalu linna arengukava 2004-2009 redaktsiooni arutelu

ARUTATI:
Juhtivkomisjonile laekus Haapsalu TÜ töötajate grupilt ja Läänemaa Muuseumi direktorilt Talis Varelt rida ettepanekuid (isatud). Esitatud ettepanekutest arvestati ühte ja koostati vastav komisjonipoolne muudatusettepanek.

Ühehäälselt
OTSUSTATI:
Esitada volikogule muudatusettepanek (lisatud).

Muudatusettepanek

Esitaja: kommunaalkomisjon

Lisada ptk “Strateegilised valikud - valitud valdkondade arengusuunad”
alajaotus “Kultuur ja sport” teemale “Kultuurielu süsteemne ja koordineeritud arendamine” viimase punktina:
“Koostöös Läänemaa Muuseumiga arendada välja Ilon Wiklandi muuseum”.

Linnavalitsuse seisukoht: arvestada täielikult
Kommunaalkomisjoni seisukoht: arvestada täielikult

Toivo Hein
Juhataja ja protokollija
Tekst muudatusettepanekuga:

Kultuur ja sport

Kultuurielu süsteemne ja koordineeritud arendamine
•	Töötada välja aastaringne kultuurikalender.
•	Toetada kultuurikalendrit vastava turunduskampaaniaga:
o	Viia olulisemates meediakanalites läbi suveürituste reklaamikampaania  
o	Koostada brošüüri “Kaks nädalat Haapsalus” mai-september
•	Kujundada linnaelanike kultuuritarbimise harjumusi:
o	Vahendada tippkultuuri optimaalse hinnaga
o	Pakkuda kõrgetasemelisi tasuta üritusi
o	Suurendada lastele suunatud üritusi
•	Arendada ja koordineerida koostööd kultuuritegijate vahel:
o	Viia läbi regulaarseid infokoosolekuid
o	Korraldada projektikoolitusi kultuuritöö tegijatele
•	Korrastada kultuurikeskuse tegevust:
o	Aidata kaasa kultuurikeskuse arengukava koostamisele
o	Korrastada kultuurikeskuse funktsionaalset toimeskeemi
o	Viia kultuurikeskuse struktuur vastavusse asutuse funktsioonidega
o	Töötada välja turunduskava ja ühtsed rendihinnad
o	Koostada piiskopilinnusele terviklik arengukontseptsioon
o	Luua piiskopilinnuse sihtasutus
o	Koostöös Läänemaa Muuseumiga arendada välja Ilon Wiklandi muuseum